2. A feladat a középkori uradalmi gazdálkodással kapcsolatos.
Oldja meg a feladatokat a forrás és ismeretei segítségével! (Elemenként 1 pont.)

„Frigyes, Isten kegyelméből a hamburgi egyház érseke, minden keresztény hívőnek a jelenben és a jövendőben, örökös áldásomat küldöm. Azt akarjuk, hogy mindenki számára legyen ismert ez a szerződés, amelyet mi a Rajnán inneni emberekkel, akiket hollandoknak neveznek, kötöttünk. Ezek az emberek felkeresték felségünket, igen erősen kérve a püspökségünk területén fekvő eddig műveletlen, mocsaras, az ország  lakói számára haszontalan földek átengedését, hogy azt termővé tegyék. […]
Egyezséget kötöttünk, amelynek értelmében a fent nevezett földbirtok minden mansusáért évenként 1 dénárt fizetnek nekünk. Szükségesnek tartjuk lejegyezni itt a mansus kiterjedését, azért, hogy a jövőben ne legyen semmi viszály a lakosság között: tehát 720 királyi vessző hosszúságú és 30 szélességű, a földön áthaladó folyóval együtt, melynek használatát hasonló módon átengedjük nekik. Végül akaratunknak megfelelően elfogadták, hogy a föld gyümölcsének tizedét nekünk adják.”
(XII. századi oklevél)

a) Mivel tartoztak a telepesek a püspöknek a szerződés idézett részlete alapján?
Karikázza be a helyes válasz sorszámát!
1. Pénzjáradékkal és terményadóval.
2. Pénzjáradékkal és robottal.
3. Kizárólag pénzjáradékkal.

b) Melyik latin kifejezés a helyes megnevezése a forrásban szereplő telepeseknek?
Karikázza be a helyes válasz sorszámát!
1. familiáris
2. hospes
3. serviens

c) Mi a forrásban említett „mansus” szó magyar megfelelője? Karikázza be a helyes
válasz sorszámát!
1. hűbérbirtok
2. jobbágytelek
3. majorság

d) Milyen (gazdasági jellegű) körülmény kényszerítette a korszakban a leggyakrabban
szülőföldjük elhagyására a parasztokat?
………………………………………………
e) A szerződés viszonylag kedvező feltételeket biztosított a telepesek számára.
Magyarázza meg ennek okát a forrás alapján!
…………………………………………………………………………………………………
…………………………………………………………………………………………………



Megoldás
2. Uradalmi gazdálkodás (Elemenként 1 pont, összesen 5 pont.)
a) 1.
b) 2.
c) 2.
d) földhiány / földéhség / túlnépesedés (Tartalmilag hasonló, más helyes válasz is
elfogadható.)
e) Addig műveletlen / mocsaras területet vontak művelés alá. (Tartalmilag hasonló, más
helyes válasz is elfogadható.)
